নিত্যা মেনন

**নিত্যা মেনন** একজন ভারতীয় অভিনেত্রী ও নেপথ্য সঙ্গীতশিল্পী। তিনি মালয়ালম, তামিল, তেলুগু, ও কন্নড় চলচ্চিত্রে অভিনয় করার জন্য সুপরিচিত। তিনি একটি জাতীয় চলচ্চিত্র পুরস্কার, চারটি ফিল্মফেয়ার পুরস্কার দক্ষিণ, দুটি দক্ষিণ ভারতীয় আন্তর্জাতিক চলচ্চিত্র পুরস্কার ও দুটি নন্দী পুরস্কার-সহ অসংখ্য পুরস্কার অর্জন করেছেন।

১৯৯৮ সালে ফরাসি-ভারতীয় যৌথ প্রযোজনার ইংরেজি ভাষার *দ্য মাঙ্কি হু ন্যু টু মাচ* চলচ্চিত্রে তাবু অভিনীত চরিত্রের ছোটবোন চরিত্রে শিশুশিল্পী হিসেবে অভিনয়ের মধ্য দিয়ে নিত্যার কর্মজীবন শুরু হয়। এরপর নিত্যা কন্নড় ভাষার *সেভেন ওক্লক* চলচ্চিত্রে প্রথম মুখ্য অভিনেত্রী হিসেবে অভিনয় করেন। *আকাশ গুপুরাম* (২০০৮) দিয়ে মালয়ালম, *আলা মোদালাইন্দি* (২০১১) দিয়ে তেলুগু ও *১৮০* (২০১১) দিয়ে তামিল ভাষার চলচ্চিত্রে তার অভিষেক হয়। প্রণয়ধর্মী *আলা মোদালাইন্দি* তার প্রথম আলোচিত সাফল্য, যার জন্য তিনি শ্রেষ্ঠ অভিনেত্রী বিভাগে নন্দী পুরস্কার অর্জন করেন। এরপর তার আরও সফলতা আসে তেলুগু ভাষার *গুন্ডে জারি গাল্লান্থায়িন্ডি* (২০১৩), যার জন্য শ্রেষ্ঠ অভিনেত্রী বিভাগে ফিল্মফেয়ার পুরস্কার - তেলুগু অর্জন করেন, *ইশ্‌ক* (২০১২), *মাল্লি মাল্লি ইডি রানি রজু* (২০১৫), যার জন্য শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার - তেলুগু ও তার দ্বিতীয় নন্দী পুরস্কার অর্জন করেন, *[[রুদ্রমাদেবী]]* (২০১৫), *[[জনতা গ্যারেজ]]* (২০১৬) ও *ভীমলা নায়ক* (২০২২) চলচ্চিত্রে অভিনয়ের মধ্য দিয়ে।

নিত্যা তামিল ভাষার প্রণয়ধর্মী চলচ্চিত্র *ও কাদল কানমণি* (২০১৫)-এ অভিনয় করে দক্ষিণ ভারতীয় অভিনেত্রী হিসেবে তার অবস্থান প্রতিষ্ঠিত করেন এবং শ্রেষ্ঠ অভিনেত্রী - তামিল বিভাগে সাইমা সমালোচক পুরস্কার অর্জন করেন। তার অভিনীত ব্যবসাসফল চলচ্চিত্রসমূহের মধ্যে রয়েছে মালয়ালম ভাষার *[[উস্তাদ হোটেল]]* (২০১২), *[[ব্যাঙ্গালোর ডেইজ]]* (২০১৪) ও *[[১০০ ডেইজ অব লাভ]]* (২০১৫), তামিল ভাষার *কাঞ্চনা ২* (২০১৫), *২৪* (২০১৬), *মেরসাল* (২০১৭), যার জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার - তামিল অর্জন করেন এবং *[[তিরুচিত্রম্বালম]]* (২০২২), যার জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। ২০১৯ সালে তিনি বিজ্ঞান কল্পকাহিনীমূলক নাট্যধর্মী *[[মিশন মঙ্গল]]*-এ অভিনয়ের মধ্য দিয়ে হিন্দি চলচ্চিত্রে আত্মপ্রকাশ করেন, যা তার অভিনীত সর্বোচ্চ আয়কারী চলচ্চিত্র।

নিত্যা ২০২২ সালে তেলুগু ইন্ডিয়ান আইডল-এ বিচারক হিসেবে দায়িত্ব পালন করেন। এছাড়া তিনি *ব্রিদ: ইনটু দ্য শ্যাডোজ* (২০২০-২০২২), *মডার্ন লাভ হায়দ্রাবাদ* (২০২২) ও *কুমারী শ্রীমতি* (২০২৩) ওয়েব ধারাবাহিকে অভিনয় করেন।

## প্রারম্ভিক জীবন
নিত্যা মেনন ভারতের কর্ণাটক রাজ্যের ব্যাঙ্গালোর শহরে  একটি মালয়ালী পরিবারে জন্মগ্রহণ করেন এবং মনিপাল ইনস্টিটিউট অব কমিউনিকেশন থেকে সাংবাদিকতায় স্নাতক সম্পন্ন করেন।  তিনি এক সাক্ষাতকারে বলেন, তার কখনোই অভিনেত্রী হবার ইচ্ছা ছিল না। তিনি একজন আদর্শবাদী ও খ্যাতিমান সাংবাদিক হতে চেয়েছিলেন।  পরবর্তীতে বুঝতে পারেন, তার কাছে সাংবাদিকতা যেমনটি হওয়ার কথা ছিল, পরিবেশ তেমনটি নয়।  এরপর তিনি নিজের ভাবাদর্শকে তুলে ধরার জন্য চলচ্চিত্র নির্মাতা হওয়ার উদ্যোগ নেন, ও ফিল্ম এন্ড টেলিভিশন ইনস্টিটিউট অব ইন্ডিয়াতে চিত্রগ্রহণ কোর্সে ভর্তি হন। সেখানে ভর্তির সময় ভাবী চলচ্চিত্র নির্মাতা নন্দিনী রেড্ডির সাথে তার পরিচয় হয়, যিনি তাকে বুঝিয়ে চলচ্চিত্রে অভিনয়ের জন্য রাজী করান।  তিনি তার প্রথম চলচ্চিত্র *আলা মোদালাইন্ডি* তে তাকে নায়িকা হিসেবে অভিনয়ের জন্য চুক্তি সাক্ষর করান।

## অভিনয় জীবন
থাম্ব|220px|ডান|২০১১ সালে মেনন
## অভিনীত চলচ্চিত্র

### অভিনেত্রী হিসেব

### কণ্ঠশিল্পী হিসেবে

## সম্মাননা ও পুরস্কার

## তথ্যসূত্র

## বহিঃসংযোগ

* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:কন্নড় নেপথ্য সঙ্গীতশিল্পী
বিষয়শ্রেণী:কর্ণাটকের নারী সঙ্গীতজ্ঞ
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু ইন্ডিয়ান আইডল
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তেলুগু নেপথ্য সঙ্গীতশিল্পী
বিষয়শ্রেণী:বেঙ্গালুরুর অভিনেত্রী
বিষয়শ্রেণী:বেঙ্গালুরুর সঙ্গীতশিল্পী
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় নেপথ্য গায়িকা
বিষয়শ্রেণী:ভারতীয় শিশু অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:মালয়ালম নেপথ্য সঙ্গীতশিল্পী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:নন্দী পুরস্কার বিজয়ী